મુકેશ અંબાણી જામનગરમાં શરૂ કરશે 1000 બેડની રિલાયન્સ હોસ્પિટલ, રવિવાર સુધીમાં 400 બેડ તૈયાર થશે - News Gujarat
મુકેશ અંબાણી જામનગરમાં શરૂ કરશે 1000 બેડની રિલાયન્સ હોસ્પિટલ, રવિવાર સુધીમાં 400 બેડ તૈયાર થશે
કોરોનાના આ કપરા સમયમાં એક પછી એક એમ દેશના ટોચના ઉદ્યોગપતિઓ તેમની ક્ષમતા અનુસાર દેશની પ્રજાને મદદ કરવા જરૂરી યોગદાન આપી રહ્યા છે. ત્યારે જામનગર અને આસપાસના જિલ્લાના રહેવાસીઓ માટે સૌથી મોટા સમાચાર સામે આવ્યા છે. કોરોનાની સારવાર માટે જામનગરમાં રિલાયન્સ ઈન્ડસ્ટ્રીઝ દ્વારા ટુંક સમયમાં જ ૧૦૦૦ બેડની હોસ્પિટલ કાર્યરત કરવામાં આવનાર છે. આ હોસ્પિટલ કાર્યરત થતાં જામનગર, દ્વારકા, પોરબંદર સહિતના જિલ્લાના દર્દીઓને મોટી રાહત મળશે.
આ અંગે જાણવા મળતી માહિતી અનુસાર મુખ્યમંત્રી વિજયભાઇ રૂપાણીએ રિલાયન્સ ઇન્ડસ્ટ્રીઝના ચેરમેન મુકેશ અંબાણી સાથે વાતચીત કરીને જામનગરમાં ૧૦૦૦ બેડની ક્ષમતા સાથે ઓક્સિજન વ્યવસ્થા ધરાવતી કોવિડ હોસ્પિટલ શરૂ કરવા અનુરોધ કર્યો હતો.
મુખ્યમંત્રી વિજયભાઇ રૂપાણીના અનુરોધનો ત્વરિત પ્રતિસાદ આપતાં રિલાયન્સ ઇન્ડસ્ટ્રીઝના ચેરમેન મુકેશ અંબાણીએ ગુજરાતમાં કોરોના સંક્રમણની મહામારીની વિપદામાં જનતા જનાર્દનની સેવામાં સરકાર સાથે રિલાયન્સ પરિવાર પણ પડખે ઊભો છે તેની ખાતરી આપી હતી. તેમણે મુખ્યમંત્રી ની અપિલ અને રિલાયન્સ ઇન્ડસ્ટ્રીઝના સામાજિક ઉત્તરદાયિત્વ રૂપે જામનગરમાં ૧૦૦૦ બેડની ક્ષમતા સાથેની ઓક્સિજન સુવિધાઓ સહિતની હોસ્પિટલ બનાવવા રિલાયન્સ ઇન્ડસ્ટ્રીઝના અધિકારીઓને સૂચનાઓ પણ આપી છે.
મુકેશ અંબાણીએ મુખ્યમંત્રી ને એમ પણ જણાવ્યું કે, આગામી રવિવાર સુધીમાં ૪૦૦ બેડની હોસ્પિટલ તો ઓક્સિજન સુવિધાઓ સાથે જામનગરમાં રિલાયન્સ ઇન્ડસ્ટ્રીઝ દ્વારા શરૂ કરી દેવાશે. ત્યારબાદ વધુ ૬૦૦ બેડની ક્ષમતા સાથેની હોસ્પિટલ શરૂ કરવાનું ઇન્ફ્રાસ્ટ્રકચર સહિતનું નિર્માણ કાર્ય બનતી ત્વરાએ હાથ ધરીને ૧૦૦૦ બેડની સંપૂર્ણ ક્ષમતા સાથેની હોસ્પિટલ એકાદ સપ્તાહમાં શરૂ કરવા રિલાયન્સ ઇન્ડસ્ટ્રીઝ સંપૂર્ણતઃ પ્રયાસરત રહેશે.
મુખ્યમંત્રી વિજયભાઇ રૂપાણીએ રિલાયન્સ ઇન્ડસ્ટ્રીઝના ચેરમેનને જણાવ્યું કે આ હોસ્પિટલ માટે જરૂરી માનવબળ પુરૂં પાડવામાં રાજ્ય સરકાર રિલાયન્સને મદદરૂપ બનશે. અન્ય સાધન-સામગ્રી, ઇક્વિપમેન્ટસ અને આનુષાંગિક સુવિધાઓ રિલાયન્સ ઇન્ડસ્ટ્રીઝ આ હોસ્પિટલ માટે ઊભી કરશે.
← Big Breking: આ તારીખથી શાળાઓમાં શરૂ થશે શૈક્ષણિક સત્ર, 3મેથી શાળાઓમાં ઉનાળુ વેકેશન, જાણો તમામ માહિતી
3 સંબંધી ગુમાવતાં રાજકોટના આ યુવાને પોતાની કંપની બંધ કરીને સેવા શરૂ કરી, 15 લાખનાં ઓક્સિજન-સિલિન્ડરનું કર્યું દાન →
અજબ કિસ્સો, 21 વર્ષની વહુ 65 વર્ષના સસરા સાથે ખુશી-ખુશી પરણી ગઈ, કારણ માત્ર એટલું જ હતું કે-દીકરો…..